b'\n_START_ARTICLE_\nUrad za publikacije Evropske unije\n_START_PARAGRAPH_\nUrad za publikacije Evropske unije je medinstitucionalni organ, ki skrbi za objavo publikacij in dokumentov institucij Evropskih skupnosti in Evropske unije (Sklep 2009/496/ES, Euratom)._NEWLINE_Urad za publikacije vsak dan izda Uradni list Evropske unije v 22 oziroma 23 jezikih (kadar je potreben prevod v ir\xc5\xa1\xc4\x8dino) in zagotavlja obve\xc5\xa1\xc4\x8danje javnosti o pobudah in dejavnostih EU. Je tudi zalo\xc5\xbenik ali sozalo\xc5\xbenik informativnih publikacij institucij. Poleg tega ponuja \xc5\xa1tevilne spletne storitve s prostim dostopom do informacij o zakonodaji EU (EUR-Lex), publikacijah EU (spletna knji\xc5\xbenica in knjigarna EU Bookshop), javnih naro\xc4\x8dilih v EU (TED) ter raziskavah in razvoju v EU (CORDIS).'